Komission asetus (EY) N:o 753/2004, annettu 22 päivänä huhtikuuta 2004, Euroopan parlamentin ja neuvoston päätöksen N:o 1608/2003/EY täytäntöönpanosta tiede- ja teknologiatilastojen osalta (ETA:n kannalta merkityksellinen teksti)



Virallinen lehti nro L 118 , 23/04/2004 s. 0023 - 0031



Komission asetus (EY) N:o 753/2004, annettu 22 päivänä huhtikuuta 2004, Euroopan parlamentin ja neuvoston päätöksen N:o 1608/2003/EY täytäntöönpanosta tiede- ja teknologiatilastojen osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tiede- ja teknologiatilastojen tuotannosta ja kehittämisestä 22 päivänä heinäkuuta 2003 tehdyn Euroopan parlamentin ja neuvoston päätöksen N:o 1608/2003/EY(1), ja erityisesti sen 3 artiklan, sekä katsoo seuraavaa: (1) On tarpeen hyväksyä toimenpiteitä, joilla pannaan täytäntöön päätöksen N:o 1608/2003/EY 2 artiklassa määritetyt yksittäiset tilastotoimet; tällaiset toimet ovat tarpeen yhteisön tiede-, teknologia- ja innovaatiotilastojen laatimiseksi. (2) Yhteisön tilasto-ohjelma on perustana kaikkien yhteisön tilastojen laatimiselle, ja yhteisön tilasto-ohjelmasta vuosiksi 2003-2007 16 päivänä joulukuuta 2002 tehdyssä Euroopan parlamentin ja neuvoston päätöksessä N:o 2367/2002/EY(2) määritettiin työohjelma tiede- ja teknologiatilastojen tuottamiseksi ja parantamiseksi ajanjaksolla 2003-2007. (3) On tarpeen varmistaa, että yhteisön tiede- ja teknologiatilastot ovat johdonmukaisia muihin kansainvälisiin standardeihin nähden, ja siksi on otettava huomioon Taloudellisen yhteistyön ja kehityksen järjestön (OECD) ja muiden kansainvälisten organisaatioiden tekemä työ. (4) Pantaessa täytäntöön päätöstä N:o 1608/2003/EY olisi otettava huomioon yhteisön tilastoista 17 päivänä helmikuuta 1997 annetun neuvoston asetuksen (EY) N:o 322/97(3) muodostama viitekehys, kun vahvistetaan hallinnollisten tietolähteiden käyttömahdollisuutta ja tilastosalaisuutta koskevia säännöksiä. (5) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Toimenpiteiden, joilla pannaan täytäntöön yhteisön tiede- ja teknologiatilastojen laatimisesta annettu Euroopan parlamentin ja neuvoston päätös N:o 1608/2003/EY, on oltava tämän asetuksen mukaisia. 2 artikla 1. Tämä asetus kattaa seuraavat alat: a) tutkimusta ja kehittämistä koskevat tilastot; b) valtion tutkimus- ja kehittämismäärärahoja koskevat tilastot; c) tieteen ja teknologian alan henkilöresursseja koskevat tilastot, mukaan luettuina sukupuolen ja liikkuvuuden mukaisesti jaotellut tilastot, patenttitilastot, korkean teknologian aloja ja osaamispalveluita koskevat tilastot sekä muut tiede- ja teknologiatilastot. Edellä a ja b alakohdassa mainittujen alojen osalta tilastomuuttujaluettelon, tilastojen piiriin kuuluvan toiminnan ja sektoreiden, tulosten jaottelun, tilastojen laatimisvälin, tietojen toimittamisen määräaikojen ja pilottitutkimusten, joita toteutetaan muun muassa uusien muuttujien kehittämiseksi, sekä muun toteutettavan erityistoiminnan ja siirtymäkauden on oltava liitteessä olevan 1 ja 2 jakson mukaisia. Edellä c alakohdassa lueteltujen alojen osalta tarvittavat tiedot on hankittava suurimmalta osin nykyisistä tilastolähteistä ja muista tietolähteistä liitteessä olevan 3 jakson mukaisesti. 2. Niiden kertomusten päätelmien pohjalta, jotka esitetään päätöksen N:o 1608/2003/EY 5 artiklan mukaisesti Euroopan parlamentille ja neuvostolle, on tilastomuuttujaluetteloa, tilastojen piiriin kuuluvaa toimintaa ja sektoreita, tulosten jaottelua, tilastojen laatimisväliä, tietojen toimittamisen määräaikoja, pilottitutkimusten luetteloa sekä muita tämän asetuksen liitteessä säädettyjä ominaispiirteitä tarkistettava tarvittaessa säännöllisin väliajoin mainitun päätöksen 4 artiklassa tarkoitetun menettelyn mukaisesti. 3 artikla Jäsenvaltioiden on hankittava tarvittavat tiedot yhdistelmällä erilaisia lähteitä, kuten otantakyselyitä, hallinnollisia tietolähteitä tai muita tietolähteitä. Muiden tietolähteiden on laadultaan ja tilastollisten estimointimenettelyjen osalta vähintäänkin vastattava otantakyselyitä ja hallinnollisia tietolähteitä. 4 artikla Liitteessä luetellut tilastoalat perustuvat yhdenmukaistettuihin käsitteisiin ja määritelmiin, jotka sisältyvät Frascatin käsikirjan, Canberran käsikirjan tai muiden yhdenmukaistettujen standardien tuoreimpiin laitoksiin. Jäsenvaltioiden on sovellettava koottaviin tilastoihin näitä yhdenmukaistettuja käsitteitä ja määritelmiä. Päätöksen N:o 1608/2003/EY 5 artiklan mukaisesti Euroopan parlamentille ja neuvostolle esitettävissä kertomuksissa on viitattava käsitteisiin ja määritelmiin sekä niiden soveltamiseen. 5 artikla Jäsenvaltioiden on toimitettava liitteessä olevassa 1 ja 2 jaksossa lueteltujen muuttujien tiedot komissiolle (Eurostatille) vakiomuotoisina; tietojen siirrossa käytettävän vakiomuodon määrittää komissio (Eurostat) yhteistyössä jäsenvaltioiden kanssa. 6 artikla Jäsenvaltioiden ja komission (Eurostatin) on toteuttava laadunarviointi. Jäsenvaltioiden on komission (Eurostatin) pyynnöstä toimitettava tiedot, joita liitteessä mainittujen tilastojen laadun arvioiminen edellyttää ja jotka ovat tarpeen päätöksen N:o 1608/2003/EY 5 artiklassa säädettyjen kertomuksiakoskevien vaatimusten täyttämiseksi. 7 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä huhtikuuta 2004. Komission puolesta Pedro Solbes Mira Komission jäsen (1) EUVL L 230, 16.9.2003, s. 1. (2) EYVL L 358, 31.12.2002, s. 1. (3) EYVL L 52, 22.2.1997, s. 1, asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1). LIITE TIEDE- JA TEKNOLOGIATILASTOT 1 jakso Tutkimusta ja kehittämistä (T& K) koskevat tilastot 1. Luettelo koottavista tilastotiedoista (niiden jaottelu mukaan luettuna) annetaan jäljempänä. >TAULUKON PAIKKA> 2. Kaikkien muuttujien tiedot on toimitettava joka toinen vuosi, lukuun ottamatta niitä, joiden osalta 1 kohdan taulukoissa on annettu jokin muu toimitustiheys (vuosittain tai joka neljäs vuosi). 3. Ensimmäinen viitevuosi, jolta 1 kohdassa luetellut tilastot on laadittava, on kalenterivuosi 2003. Jos tämä edellyttää merkittäviä muutoksia kansallisiin tilastojärjestelmiin, komissio voi myöntää jäsenvaltioille ensimmäiseltä viitevuodelta koottavia tilastoja koskevia poikkeuksia. Hyvin poikkeuksellisissa tapauksissa tämän poikkeuksen voimassaoloaikaa voidaan pidentää muuttujien 1.11, 1.12, 1.13, 1.14 ja 1.20 alueellisen jaottelun osalta. 4. Tulokset on toimitettava 18 kuukauden kuluessa viitekauden kalenterivuoden päättymisestä. Vuosittain kerättäviä muuttujia koskevat alustavat tulokset on lisäksi toimitettava 10 kuukauden kuluessa viitejakson kalenterivuoden päättymisestä. 5. Tilastojen tuottaminen 5.1. Ammateittain ilmoitettavat tilastotiedot on jaoteltava luokkiin "tutkijat", "tekninen tai vastaava henkilöstö" ja "muu tukihenkilöstö". 5.2. Tutkinnoittain ilmoitettavat tilastotiedot on jaoteltava luokkiin "tohtorintutkinnon suorittaneet (ISCED 6)", "muut korkeakoulututkinnot ja muut korkea-asteen tutkinnot (ISCED 5A ja 5B)" sekä "muut tutkinnot". 5.3. Tieteen pääaloittain ilmoitettavat tilastotiedot on jaoteltava luokkiin "luonnontieteet", "tekniikka (ja teknologia)", "lääke- ja hoitotieteet", "maa- ja metsätaloustieteet", "yhteiskuntatieteet" ja "humanistiset tieteet". 5.4. Kokoluokittain ilmoitettavat tiedot on jaoteltava seuraaviin kokoluokkiin: "0 työntekijää", "1-9 työntekijää", "10-49 työntekijää", "50-249 työntekijää", "250-499 työntekijää" ja "500 työntekijää tai enemmän". 5.5. Rahoituslähteen mukaisesti ilmoitettavat tiedot on jaoteltava luokkiin "yritykset", "julkinen sektori", "yksityinen voittoa tavoittelematon sektori", "korkeakoulusektori" ja "ulkomainen". 5.6. T& K-tyypin mukaisesti ilmoitettavat tiedot on jaoteltava luokkiin "perustutkimus", "soveltava tutkimus" ja "kokeellinen kehittämistyö". 5.7. Kustannustyypin mukaisesti ilmoitettavat tiedot on jaoteltava luokkiin "toimintakustannukset (työvoima- ja muut kustannukset)" ja "pääomakustannukset". 5.8. Sosioekonomisten tavoitteiden mukaisesti ilmoitettavat tiedot on jaoteltava NABS-nimikkeistön (Nomenclature for the analysis and comparison of scientific programmes and budgets) lukutason (chapter level) mukaisesti. 5.9. Ikäluokittain ilmoitettavat tiedot on jaoteltava seuraaviin (vuosina ilmaistuihin) ikäluokkiin: "vähemmän kuin 25 vuotta", "25-34 vuotta", "35-44 vuotta", "45-54 vuotta", "55-64 vuotta" ja "65 vuotta tai enemmän". 5.10. Kansalaisuutta koskevat tiedot on jaoteltava seuraaviin luokkiin: "oman maan kansalainen", "muun EU-maan kansalainen", "muun Euroopan maan kansalainen", "Pohjois-Amerikan maan kansalainen", "Väli- tai Etelä-Amerikan maan kansalainen", "Aasian maan kansalainen", "Afrikan maan kansalainen", "muu kansalaisuus". 5.11. Taloudellisen toiminnan toimialan mukaan ilmoitettavat tilastotiedot on jaoteltava seuraaviin NACE Rev. 1.1 -luokituksen 2-, 3- tai 4-numerotasoihin tai niiden aggregaatteihin (jotka on lueteltu Frascatin käsikirjassa): "01,02,05", "10,11,12,13,14", "15-37", "15+16", "15", "16", "17+18+19", "17", "18", "19", "20+21+22", "20", "21", "22", "23+24+25", "23", "23 paitsi", "23.2", "24", "24 paitsi 24.4", "24.4", "25", "26", "27", "27.1-27.3+27.51+27.52", "27.4+27.53+27.54", "28-35", "28", "29", "29.11", "29.3+29.4+29.5+29.6", "29.4", "29.6", "30", "31", "31.1", "31.2", "31.3", "31.4", "31.5", "31.6", "32", "32.1", "32.2", "32.3", "33", "33.1", "33.2", "33.3", "33.4", "33.5", "34", "35", "35.1", "35.2", "35.3", "35.4+35.5", "36", "36.1", "36.2-36.5","37", " 40,41", "45", "50-99", "50,51,52", "55", "60,61,62,63,64", "64.2", "60-64 paitsi 64.2", "65,66,67", "70,71,72,73,74", "72", "72.2", "73", "74", "74.2+74.3", "75-99", "01-99". 6. Tässä jaksossa määriteltyihin tilastoihin liittyvät käsitteet ja määritelmät annetaan Frascatin käsikirjassa. 7. Komissio ja/tai jäsenvaltiot toteuttavat vapaaehtoisuuteen perustuvia pilottitutkimuksia, erityisesti seuraavista aiheista: a) tutkijoiden henkilömäärää yrityssektorilla koskevat lisäjaottelut b) korkeakoulujen tutkijoiden luomien spin-off-yritysten määrä tai vastaavat tuotosindikaattorit c) luokan "ulkomainen rahoituslähde" (mainittu kohdassa 5.5) jaottelu edelleen luokkiin "ulkomainen yritys", "muu valtio", "yksityinen voittoa tavoittelematon organisaatio", "korkeakoulut", "Euroopan komissio", "kansainväliset organisaatiot" ja "muut" d) T& K-toiminnan maailmanlaajuistumisen indikaattorit. 2 jakso Valtion tutkimus- ja kehitysmäärärahoja koskevat tilastot 1. Seuraavat tilastot on koottava: >TAULUKON PAIKKA> 2. Kaikkien muuttujien tiedot toimitetaan vuosittain. 3. Ensimmäinen viitevuosi, jolta tilastot laaditaan, on kalenterivuosi 2004. Jos tämä edellyttää merkittäviä muutoksia kansallisiin tilastojärjestelmiin, komissio voi myöntää jäsenvaltioille ensimmäiseltä viitevuodelta koottavia tilastoja koskevia poikkeuksia. 4. Tulokset on toimitettava kuuden kuukauden kuluessa viitejakson kalenterivuoden päättymisestä muuttujan 21.0 osalta (kaikki jaottelut mukaan lukien) ja kahdentoista kuukauden kuluessa muuttujan 21.1 osalta (kaikki jaottelut mukaan lukien). Muuttujan 21.1 tulosten toimittaminen NABS-nimikkeistön (Nomenclature for the analysis and comparison of scientific programmes and budgets) lukujen alakohtien tasolla (sub-chapter level) on valinnaista. 5. Tilastojen tuottaminen 5.1. Muuttujista 21.0 ja 21.1 kootut tilastotiedot on jaoteltava NABS-nimikkeistön (Nomenclature for the analysis and comparison of scientific programmes and budgets) lukutason (chapter level) mukaisesti. 5.2. Muuttujasta 21.1 kootut tilastotiedot on jaoteltava NABS-nimikkeistön (Nomenclature for the analysis and comparison of scientific programmes and budgets) lukujen alakohtien tasolla (sub-chapter level). 6. Tässä jaksossa määriteltyihin tilastoihin liittyvät käsitteet ja määritelmät annetaan Frascatin käsikirjassa. 3 jakso Muita tieteen ja teknologian tilastoja Tiede- ja teknologiatilastoihin liittyvän työn muilla aloilla keskitytään erityisesti seuraaviin aloihin: a) Tieteen ja teknologian henkilöstöresursseja koskevat tilastot (myös sukupuolen ja liikkuvuuden mukaan jaotellut tilastot): Suunnitellaan ja pannaan täytäntöön kattavat tilastopuitteet tieteen ja teknologian henkilöstöresursseja koskevia tilastoja varten lähinnä hyödyntämällä entistä paremmin kansallisia ja kansainvälisiä tietolähteitä (myös Euroopan tilastojärjestelmän sisällä). Erityishuomiota on kiinnitettävä sukupuolinäkökohtiin. b) Patenttitilastot: Suunnitellaan ja pannaan täytäntöön kattavat puitteet patenttitilastoja varten tuottamalla säännöllisesti kansallisia ja kansainvälisiä patenttitilastoja ja indikaattoreita kansallisista ja kansainvälisistä patenttivirastoista saatavilla olevien tietojen pohjalta. c) Korkean teknologian aloja ja osaamispalveluita koskevat tilastot: Suunnitellaan ja pannaan täytäntöön kattavat puitteet huipputekniikan aloja ja osaamispalveluita koskevia tilastoja varten lähinnä hyödyntämällä entistä paremmin kansallisia ja kansainvälisiä tietolähteitä (myös Euroopan tilastojärjestelmän sisällä). Tähän työhön sisältyy myös toimintojen ja tuotteiden tunnistaminen ja luokittelu, näiden toimintojen taloudellisen suorituksen mittaaminen sekä niiden osuuden mittaaminen koko talouden suorituskyvyn kannalta. d) Muut tieteen ja teknologian tilastot: Esimerkiksi biotekniikan, nanotekniikan, teknologian maksutaseen tai muiden alojen tilastoihin taikka nykyisten tilastojen kokoluokkiin jaotteluun liittyvän suunnittelu- ja täytäntöönpanotyön jatkaminen. Tarvittavat tiedot hankitaan tässä jaksossa lueteltujen alojen osalta useimmiten nykyisistä tilastolähteistä ja muista tietolähteistä (esimerkiksi sosiaali- ja taloustilastojen alalla).